কাইলৈৰ পৰা ভাৰতৰ বিৰুদ্ধে অনুষ্ঠিত হ'বলগীয়া টি-২০ শৃংখলাৰ বাবে নিউজিলেণ্ড দলত নাথাকিব নিয়মীয়া অধিনায়ক কেন উইলিয়ামছন। উইলিয়ামছনৰ অনুপস্থিতিত প্ৰথমখন খেলত টিম ছাউদীয়ে দলটোক নেতৃত্ব দিব।
তিনিখনীয়া টি-২০ শৃংখলাৰ পাছতে অনুষ্ঠিত হ'বলগীয়া টেষ্ট শৃংখলাৰ প্ৰস্তুতিৰ বাবে কেন উইলিয়ামচনে টি-২০ শৃংখলাত ভাগ নলয়।
শেহতীয়াকৈ সমাপ্ত হোৱা টি-২০ বিশ্বকাপৰ ফাইনেলত অষ্ট্ৰেলিয়াৰ বিপক্ষে পৰাস্ত হৈছিল নিউজিলেণ্ড। ফাইনেলত অধিনায়ক উইলিয়ামচনে ৮৫ ৰানৰ এটা দৰ্শনীয় ইনিংছ খেলিছিল। উইলিয়ামচনৰ অনুপস্থিতিত দলৰ বেটিং লাইন আপ কিছু দুৰ্বল হ'ব বুলি অনুমান কৰা হৈছে।
শৃংখলাটোৰ তিনিখন টি-২০ ১৭ নৱেম্বৰত জয়পুৰৰ চৱাই মানসিং ষ্টেডিয়াম, ১৯ নৱেম্বৰত ৰাঁচীৰ জেএছচিএ আন্তঃৰাষ্ট্ৰীয় ষ্টেডিয়াম আৰু ২১ নৱেম্বৰত কলকাতাৰ ইডেন গাৰ্ডেনত অনুষ্ঠিত হ'ব।
উইলিয়ামছনে ২৫ নৱেম্বৰৰ পৰা কানপুৰৰ গ্ৰীণ পাৰ্ক ষ্টেডিয়ামত আৰম্ভ হোৱা প্ৰথম খন টেষ্টৰ বাবে দলত যোগ দিব আৰু দলৰ অধিনায়কৰ দায়িত্ব ল'ব।
নিউজিলেণ্ড ক্ৰিকেটে টি-২০ শৃংখলাৰ বাবে পেচাৰ লকি ফাৰ্গুচনৰ উপলব্ধতাৰ ওপৰত এটা বিবৃতি প্ৰকাশ কৰিছে। আঘাতৰ সমস্যাৰ বাবে টি-২০ বিশ্বকাপৰ পৰা বাহিৰ হোৱা বলাৰ গৰাকীৰ শাৰীৰিক অৱস্থা ক্ৰমাৎ সুস্থ হৈছে আৰু প্ৰথম মেচত ভাগ ল'ব পৰাকৈ দললৈ ঘূৰি আহিব বুলি আশা কৰা হৈছে।
Covid Update ৰাজ্যত নতুনকৈ কিমানজন আক্ৰান্ত হ'ল কোভিডত? কিমানে প্ৰাণ হেৰুৱালে মাৰাত্মক ভাইৰাছত?
অসমৰ সন্তানেই নহয় বৰাকক অসমৰ পৰা পৃথক কৰিব খোজা স্বয়ম্ভু বাঙালী নেতা প্ৰদীপ দত্ত ৰয়!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
